Aérospatiale Alouette II

O **Aérospatiale Alouette II** (designación da compañía **SA 313** e **SA 318**) é un helicóptero lixeiro francés fabricado orixinalmente por Sud Aviation e posteriormente por Aérospatiale. Foi o primeiro helicóptero de produción en ser impulsado por un motor de turbina de gas en vez de ter un motor de pistón convencional máis pesado.

O 12 de marzo de 1955 o prototipo do SE 3130 realizou o seu voo de estrea. O Alouette II foi un modelo moi usado e moi popular entre os operadores, con máis de 1 300 unidades fabricadas entre 1956 e 1975. O tipo foi usado principalmente para os roles militares de observación, fotografía, rescate, enlace e adestramento, pero tamén podía transportar mísiles anti-carro e torpedos. Como helicóptero civil o Alouette II foi usado para evacuación de feridos (con dúas padiolas no exterior), para a fumigación de cultivos e como guindastre, cunha carga externa de 500&nbsp;kg.

Desenvolveuse unha variante para grande altitude, o SA 315B Lama, que entrou en servizo en xullo de 1971. A partir do Alouette II tamén se desenvolveu o máis grande e potente Alouette III. En 1975 rematou a fabricación do modelo e a comezos do século XXI unha cantidade considerable de Alouette II aínda estaba en servizo.

## Desenvolvemento 
Aínda que o anterior deseño de Sud-Est, o SE 3120 Alouette, rompera os récords de velocidade e distancia para helicópteros en xullo de 1953, era un aparello demasiado complexo como para comercializalo con éxito. Grazas aos récords o goberno francés comezou a amosar interese, pero coa súa axuda financeira deu un ultimato e en dous anos un helicóptero tería que estar en produción, do contrario cesarían todas as actividades con ás rotatorias. SNCASE realizou sete deseños de helicópteros impulsados por motores turboeixo: X.310A - X.310G. Anteriormente Joseph Szydlowski, o fundador de Turbomeca, conseguira desenvolver con éxito o Artouste, un motor de turbina dun eixo de 190&nbsp;kW derivado do Turbomeca Orédon. O deseño X.310G foi o elixido e xunto co motor Artouste acelerouse para ser producido como o SE 3130 Alouette II.

O 12 de marzo de 1955 o prototipo do SE 3130 realizou o seu voo de estrea; aos tres meses, o 6 de xuño, un Alouette II de preprodución, pilotado por Jean Boulet, estableceu un novo récord de altitude para helicópteros de 8 209 m. Segundo o fabricante, esas demostracións temperás do Alouette II serviron para promover o rendemento e vantaxes dos helicópteros de turbina sobre os de pistón. En 1975 rematou a produción do Alouette II despois de fabricarse máis de 1 300; en 1969 desenvolveuse unha nova variante para grande altitude, o Aérospatiale SA 315B Lama, co obxectivo de substituír o Alouette II. Un helicóptero un pouco máis grande e máis potente na forma do Aérospatiale Alouette III tamén entrou en produción o que tivo un impacto negativo na demanda do vello modelo.

## Deseño 
miniatura|250x250px|Alouette II Astazou
O Aérospatiale Alouette II é un helicóptero lixeiro francés que incorporou moitas innovacións da súa época. Está impulsado por un único motor turboeixo Turbomeca Artouste II capaz de xerar unha saída máxima de 400 CV. A velocidade do rotor principal está controlada por un gobernador automatizado de subministración de combustible, eliminando a necesidade dun acelerador de agarre xiratorio e dunha ligazón convencional entre o acelerador e o paso colectivo. No seu lugar, o Alouette II usa un simple arranxo de panca de control, que actúa para regular directamente o paso colectivo e actuar sobre o regulador mentres se aplica de forma inmediata e automaticamente a corrección de nivel de potencia para conformarse coa condición de voo. Sen un embrague a transmisión simplifícase considerablemente tanto no deseño como no mantemento. Podía equiparse con varias configuracións de tren de aterraxe, como patíns, rodas ou pontóns. Requiría un alto nivel de lubricación regular, a cabeza do rotor necesitaba ser lubricada cada cinco horas de voo, e o eixo do rotor de cola precisaba un mantemento semellante. Debido á súa alta susceptibilidade á inxestión de po, algúns operadores terían que eliminar os filtros de area rectangular do Alouette despois de cada aterraxe para limpalos. O 3 de xaneiro de 1957 o Alouette II foi chamado novamente para rescatar á tripulación dun Sikorsky S-58 esnafrado, que estaba buscando aos alpinistas desaparecidos Jean Vincendon e François Henry no Mont Blanc. Pouco despois recibíronse pedidos a grande escala dende varios países, incluídos o Reino Unido, a República Federal Alemá e Austria. Cando era usado como transporte de tropas podía levar ata catro soldados completamente equipados ao mesmo tempo. Ademais, varios Alouette II foron modificados para converterse nun dos primeiros helicópteros de combate do mundo; neste rol estaba normalmente armado con mísiles anti-carro Nord Aviation SS.10 ou SS.11. As operacións aéreas rodesianas implicaban normalmente voar e condicións relativamente quentes e a grande altitude, o que reducía a eficiencia do aparello; porén, o Alouette II demostrou ser duro e resistente aos danos e combate. Co tempo, as forzas de seguridade rodesianas desenvolveron unha innovadora táctica de despregue para rodear rapidamente aos inimigos coñecida como *Fireforce*, servindo o Alouette II como un compoñente clave.

En 1975, no momento no que a produción do tipo rematou, máis de 1 300 Alouette II foran fabricados. O helicóptero estaba en uso en máis de 80 países, incluídas 47 forzas armadas.

No mes de xullo de 2018, un Alouette II estivo involucrado na fuxida do mafioso francés Rédoine Faïd da prisión. O helicóptero, que fora secuestrado por pandilleiros a punta de pistola, voou cara ao patio do cárcere de Réau e despois dirixiuse cara a Roissy, nos suburbios do nordés de París; dende a engalaxe ata a fuxida todo ocorreu nuns 10 minutos.

## Variantes 
* **SE 3130 Alouette II** - versión inicial impulsada por un motor da serie Turbomeca Artouste II cunha potencia nominal de  para a engalaxe, cun peso máximo de 1 500 kg.
* **SE 313B Alouette II** - versión do SE 3130 con motor Turbomeca Artouste IIC5 ou IIC6 con potencia de  para a engalaxe, wcun peso máximo aumentado a 1 600 kg. que foi abandonada en favor do Alouette III.
* **SE 3140 Alouette II** - versión proposta que ía ser impulsada por un Turbomeca Turmo II de 298&nbsp;kW (400&nbsp;hp). Non chegou a fabricarse ningún.
* **HKP 2 Alouette II** - versión licenciada sueca do SE 3130
* **SA 3180 Alouette II Astazou** - versión impulsada por un motor Turbomeca Astazou IIA ou IIA2 con potencia nominal de  para a engalaxe e  continuos, pero restrinxida a  por limitacións da transmisión do motor, cun peso máximo de 1 500 kg .
* **SA 318B Alouette II Astazou** - versión do SA 3180 cun peso máximo aumentado ata os 1 600 kg.

## Notas 
## Bibliografía 
* Boyne, Walter. "How the Helicopter Changed Modern Warfare." *Pelican Publishing Company*, 2011. .
* Cocks, Kerrin. "Rhodesian Fire Force 1966–80." *Helion and Company*, 2015. .
* McGowen, Stanley S. *Helicopters: An Illustrated History of their Impact*. Santa Barbara, California: ABC-CLIO, 2005. .
* Taylor, John W. R. ''Jane's All The World's Aircraft 1966-67''. Londres: Sampson Low, Marston & Company, 1966.